Hoe hoor ek God se stem? - www.bybelkennis.co.za1
It was Satan who first corrupted God's word by addition, then by subtraction, and then finally by direct contradiction. —Michael Horton
Ons hoor natuurlik God se stem in sy woord. Hoe doen ons dit?
Dit is belangrik dat ons gereeld ons Bybel lees. Dit is beter om 'n spesifieke tyd daarvoor opsy te sit. Dit vereis 'n stil plek – geen onderbrekings nie. Dit is belangrik om sistematies te lees. Daar is baie leesroosters beskikbaar. Dit is nie nodig om 'n rooster te gebruik nie. Ons moet net nie lukraak te werk gaan nie – kyk waar die Bybel oopval nie.
Ons lees stadig en vra vrae. Ons probeer al die stukke bymekaar inpas. Daar is baie dinge wat ons nie die eerste keer wat ons dit lees, sal verstaan nie. Die hele idee van studie is om dit wat ons lees beter te verstaan. Daar is baie hulpmiddels beskikbaar soos kommentare en woordeboeke.
Hierdie is 'n baie onderskatte hulpmiddel waarvan ons dikwels vergeet. Nadenke is hoe ons God se woord moet ontvang en ons eie maak. Lees bring God se woord in ons koppe; studeer verklaar wat God se woord beteken. Nadenke beteken dat ons diep oor God se woord nadink, ons daaraan verwonder en dit in ons harte toepas.
Ons moenie net God se woord hoor en dit in ons brein stoor nie. Moenie die hart vergeet nie. Doen ons dit sal God op sy tyd ons lewens verander.